Държавен вестник, бр. 54, 2016 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  54
(4) При оценката на проектните предложе­
ния оценителната комисия може да изисква 
допълнителна пояснителна информация или 
документ от кандидатите, като срокът за 
представянето им не може да бъде по-кратък 
от 5 работни дни. Тази възможност не може 
да води до подобряване на качеството на 
проектното предложение и до нарушаване 
на принципите по чл. 1, ал. 2 и чл. 9. 
(5) В случай че при оценката на конкрет­
но проектно предложение се установи, че с 
помощта, за която се кандидатства, ще бъде 
надхвърлен прагът на допустимите държавни/
минимални помощи, оценителната комисия 
намалява служебно размера на безвъзмезд­
ната финансова помощ до максимално до­
пустимия размер, като информира кандидата 
за извършената корекция. Тази корекция не 
може да води до подобряване на качеството 
на проектното предложение и до нарушаване 
на принципите по чл. 1, ал. 2 и чл. 9.
(6) Оценителната комисия може да из­
вършва корекции в бюджета на проектно 
предложение, в случай че при оценката се 
установи:
1. наличие на недопустими дейности и/
или разходи;
2. несъответствие между предвидените 
дейности и видовете заложени разходи;
3. дублиране на разходи;
4. неспазване на заложените в докумен­
тите по чл. 12, ал. 1 правила/ограничения 
по отношение на заложени процентни съот­
ношения/прагове на разходите;
5. несъответствие с правилата за държав­
ните/минималните помощи.
(7) Корекциите по ал. 6, т. 2 и 3 се из­
вършват след изискване на допълнителна 
пояснителна информация от кандидата по 
реда на ал. 4.
(8) Корекциите по ал. 6 не могат да во­
дят до:
1. увеличаване на размера или интензитета 
на безвъзмездната финансова помощ, пред­
видени в подаденото проектно предложение;
2. невъзможност за изпълнение на целите 
на проекта или на проектните дейности;
3. подобряване на качеството на проектно­
то предложение и нарушаване на принципите 
по чл. 1, ал. 2 и чл. 9.
(9) Комисията информира кандидата за 
извършените корекции по ал. 5 и 6.
Чл. 20. (1) В срока по чл. 17, ал. 3 пред­
седателят на оценителната комисия предава 
на ръководителя на отговорния орган оцени­
телен доклад, към който се прилагат:
1. списък на предложените за финанси­
ране проектни предложения, включително 
размерът на безвъзмездната финансова по­
мощ, която да бъде предоставена за всяко 
предложение;
2. списък с резервни проектни предложе­
ния, подредени по реда на тяхното класиране, 
които успешно са преминали оценката, но 
за които не е достигнало финансиране;
3. списък на предложените за отхвърляне 
проектни предложения и основанието за 
отхвърлянето им;
4. списък на оттеглените по време на 
оценката проектни предложения;
5. копие на заповедта за определяне на 
състава на оценителната комисия и на запо­
ведите за промени в него, ако има такива;
6. декларации по чл. 16, ал. 4; 
7. разясненията, които са предоставяни 
на кандидатите преди представянето на 
проектните предложения, както и кореспон­
денцията, водена с кандидатите по време 
на оценителния процес, когато същата не е 
водена през ИСУН 2020;
8. оценителни листове от всеки етап на 
оценката, в случай че не са налични в ин­
формационната система ИСУН 2020;
9. протоколи от отделните етапи на оцен­
ката, подписани от участвалите в съответния 
етап на оценка лица, по образец, утвърден 
от ръководителя на отговорния орган.
(2) Докладът по ал. 1 се подписва от пред­
седателя, секретаря и от всички членове на 
оценителната комисия. 
(3) Получаването на доклада по ал. 1 се 
удостоверява с дата и подпис.
Чл. 21. (1) В срок до 10 дни след като 
получи оценителния доклад, въз основа на 
него и на доклада на наблюдателя по чл. 14, 
ал. 8, ръководителят на отговорния орган:
1. одобрява оценителния доклад;
2. връща доклада за провеждане на оце­
няването и класирането от етапа, където 
са допуснати нарушения, когато те са от­
страними;
3. не одобрява доклада, когато в проце­
дурата са допуснати съществени нарушения.
(2) При одобрен оценителен доклад кан­
дидатите от списъка по чл. 20, ал. 1, т. 1 
се поканват да представят в 10-дневен срок 
доказателства, че отговарят на изискванията 
за бенефициент, включително на условията, 
посочени в документите по чл. 8, ал. 8, т. 2, 
ако същите не са приложени към формуляра 
за кандидатстване.
(3) Ръководителят на отговорния орган 
прекратява процедурата:
1. в случаите по ал. 1, т. 1, по предло­
жение на оценителната комисия, когато 
не са класирани проектни предложения за 
финансиране;
2. в случаите по ал. 1, т. 3;
3. когато няма постъпили в срок проектни 
предложения или всички подадени предло­
жения са оттеглени;